अथक की मसरूफियत और एक काबिल बॉस की मानिंद उसकी डीलिंग देखकर विस्मय-विमुग्ध शोणित घर लौट गया। अगले दिन जब अथक वहां पहुंचा तो बाहर से ही गिटार बजने की आवाज उसे सुनाई पड़ गयी। गेट पर ही दादा जी मिल गये। कहने लगे, ''जब से आया है अपने कमरे में बंद होकर गिटार बजाता रहता है। न उसे खाने की चिन्ता रहती है, न किसी से बोलने-बतियाने की। गिटार भी बजाता है तो दुख, वैराग्य और उदासी की धुनें निकालता है। उसे समझाओ अथक कि वह जो करना चाहे, करे, अब उसे कोई न मना करेगा, न अपनी मर्जी लादेगा।ÓÓ ''आपको नहीं लगता दादा जी कि यह कहने में आपने काफी देर कर दी?ÓÓ